
Laba diena, pirkime ,,Bardinų pasienio užkardos infrastruktūros (vidaus ir lauko) atnaujinimo ir plėtros darbai“ gauti tiekėjo klausimai: 

1 klausimas. Žiniaraštyje parašyta kad kameros eina iki serverinės, bet neaprašyta kokie dar įrenginiai reikalingi be kamerų, ar galite juos įvardinti? 
Atsakymas:  Vadovaujantis Technine specifikacija, rangovas privalo pateikti pilnai veikiančią ir užbaigtą vaizdo stebėjimo sistemą, kuri apima:

– Vaizdo stebėjimo kameras (ne mažiau kaip nurodyta techninėje specifikacijoje);
– Vaizdo įrašymo serverį su diskais ir operacine sistema;
– Visą reikalingą tinklo infrastruktūrą, įskaitant, bet neapsiribojant:
  • PoE maitinimą / komutatorių,
  • montavimo elementus, laikiklius, dėžes,
  • lauko maršrutus, kabelius, jungtis, apsaugas,
  • žaibosaugos ir įžeminimo sprendinius;
– Sistemos konfigūravimą, testavimą ir paleidimą.

Rangovas pats įsivertina visus reikalingus komponentus pagal objekto specifiką, kad sistema būtų visiškai parengta naudoti.
Specifikacijos p. 15.26 ir 15.27 nustato suderinamumo reikalavimus su VSAT naudojama Dallmeier infrastruktūra, todėl rangovas privalo užtikrinti, kad sistema būtų:
– integruota,
– funkcionuojanti,
– palaikanti nuotolinį valdymą, įvykių stebėjimą ir įrašų prieigą be licencijavimo apribojimų.

2 klausimas. Į kuriuos kabinetus reikia atvesti TV antenos laidus? 
[bookmark: _GoBack]Atsakymas: TV antenos kabeliai turi būti atvesti į: patalpos  Nr. 2.22 ir  Nr. 2.21.

Rangovas privalo užtikrinti visą kabelių trasavimo infrastruktūrą ir testavimą.

3 klausimas. Kokie reikalavimai telefoniniam aparatui? 
Atsakymas: Techninėje specifikacijoje reikalavimų telefoniniams aparatams nenumatyta, telefoniniai aparatai į šio pirkimo apimtį neįtraukiami.

Rangovas privalo įrengti duomenų kabeliavimą (telefonijos linijos infrastruktūrą) pagal žiniaraščius.

Užsakovas planuoja naudoti SIP IP telefoniją, todėl turi būti įrengtas:
– ne mažiau kaip 1 vnt. Cat.5e ar aukštesnės kategorijos kabelis
– nuo serverinės į pat. Nr. 2.22 ir. Nr. 2.21
– RJ-45 rozetė darbo vietoje, kabelis serverinėje suvestas į patch panelę.

IP telefonų modelius ir funkcinius parametrus Užsakovas parinks atskirai, tai nėra šio pirkimo objektas.
 
4 klausimas. Minėjote kad durys iš fanieros, bet žiniaraštyje parašyta, kad durys turi būti su nepermatomu stiklu.
Atsakymas: Pirkime numatytos durys ne iš faneros, o ekofaneruotės arba laminuotos vidaus durys, viršutinė durų dalis  su langeliu ir nepermatomu stiklu.
